Den Vest-Sjællandske Avis, 1824-05-10
Under Paris den 6te April melde de offentlige Blade følgende: Hr. Champollion den yngre havde for nogle Dage siden den Ære, at overrække Kongen sit Værk: Precis du systeme hieroglyphique des anciens Egyptiens som han har dediceret til Hs. Majestæt. Det bestaaer af to Octavbind og har 16 Kobbere. De første 8 Capitler indeholde Hieroglyphernes Phonetiske Alphabet, som Forfatteren har opdaget paa de Ægyptiske Mindemærker af alle Epocher; i det 9de deducerer han methodisk de Facta, som gik forud for Hieroglyph-Skriftens Elementar=Theorie og ethvert Skriftsystem. (Dette har allerede Heeren giort). Disse vigtige Resultater blive ogsaa anvendte paa en Mængde Mindemærker, som Forfatteren har meddeelt i sine Kobbere, ligesom de ogsaa med fuld Vished angive Tiden, Oprindelsen og Bestemmelsen for alle Templer, Paladser, Obelisker og en stor Deel andre Ægyptiske Konstprodukter, og man derved kan give den Ægyptiske Historie en chronologisk Maalestok indtil det 19de Aarhundrede førend Christi Fødsel der i regelmæssig Orden slutter sig til Kongernes Kanon. Hr. Champollion har arbeidet 15 Aar paa disse Undersøgelser, hvorfør hele den lærde Verdens bifald og Tak maae være ham Skadesløsholdelse. Denne Anmeldelse bebuder og lover overmaade meget, da den saaledes lover os, at ville opklare den hele Ægyptiske Historie med alle sine Mindemærker indtil Josephs Tidsalder, eller til det Memphitiske Riges Periode, og hvorved da høist det Thebanske Riges Historie og Mindemærker endnu ville forblive i sit Mørke; men som dog, dersom ellers de Mindemærker, som staae i hine Egne, ere fra denne Tidsalder af dog ville blive de fleeste og betydeligste, som ere og levnede. Redacteuren af dette Blad kiender ikke den Kilde hvorfra denne Anmeldelse er tagen og kan derfor ikke have nogen Meening om dens Værd. Jmidlertid opfordrer den til Undersøgelse han har derfor forskrevet Værket selv, og stal meddele Publikum sine Tanker og det, naar han har studeret det. Da han har i afvigte Vinter beskiæftiget sig med at studere Hr. Champollions Opdagelse af den Phoenetiske Skrift efter hans Brev til Hr. Dacier (Phonetisk er en Brug af Hieroglyphiske Tegn til at betegne Bogstaver og ikke Jdeer) saa har han gjort sig en foreløbig Meening derom; endskiøndt han hverken kan holde den for sikker eller er selv vis paa, om han ikke med Tiden vil komme til at forandre den. Men endnu maae han tilstaae, at han er en Tvivler om den hele Sags Rigtighed, og at han frygter for at det heele er et Ordspil og et Blendværk; men dette Blad kan ikke modtage den vidløftige Deduction, som en slig Yttring udkræver, og hvoraf kan blot anføres, at Oldtidens Skribentere kiende intet til denne Skrift. Saameget vil han blot berette, at Champollion gaaer saavidt, at han vil Phoenetisk beviise, at Keiser Trajan staaer heel og holden afbildet paa et Ægyptisk Relief paa Øen Phille, skiønt som et Ægyptisk Væsen og omgivet med alle Ægyptiske Attributer. Men, som sagt, den Troe, som mangler, kan komme; og er Opdagelsen grundet, ligesom den bekiendte Englænder Youngs formeentlige og urimelige hieroglyphiske Opdagelser, saa er det i det mindste sandt, at det er noget jammerligt Gods, som man læser paa de Ægyptiske Reliefer.